GiliGold/VAD_KnessetCorpus huggingface dataset:
אריאל צבי: הסעיף הזה לא משפיע על פקודת המסים.
אריאל צבי: היכולת לפעול לפי פקודת המסים והצורך לפעול לפי חוק הירושה לא קשורים לסעיף הזה.
ליאור שפירא: מה רע בסעיף הזה בחוק ההוצאה לפועל, שאנחנו דנים בו היום?
אריאל צבי: אנחנו חושבים שהוא מצהיר על מצב משפטי נכון.
אריאל צבי: אם וכאשר נרצה לתקן את המצב הזה - - - זה מעכב אותנו.
דוד רותם: אני רוצה לשאול שאלה ברחל בתו.
דוד רותם: אני לא רוצה להוריד את התקנה הזאת, האם אתם תמשכו את כל התקנות?
אריאל צבי: לא, מה פתאום.
דוד רותם: אז תשאירו.
דוד רותם: תתקנו את זה אחר-כך.
דוד רותם: בספר החוקים שלנו יש כל כך הרבה נייר, כל יערות האמזונס הושמדו כדי לייצר נייר להדפסות חוזרות ונשנות של דינים וכל הדברים האלה.
ליאור שפירא: אפשר להעיר עד תקנה משנה (3)(ב)?
דוד רותם: לך לא ניתן להעיר?
דוד רותם: אנחנו כבר רואים את הבג"ץ...
ליאור שפירא: הפעם נראה שלא.
ליאור שפירא: מה שאנחנו רוצים, שוב מאחר שאנחנו היום עוסקים במאגרי מידע, וכל חוק ההוצאה לפועל נשען על זה, אנחנו לא מצליחים להבין בסעיף 2 וכנראה זה בהמשך, ההצהרות שצריך לעשות הזוכה בפתיחת תיק ההוצאה לפועל.
ליאור שפירא: איך הוא יודע אם יש צו ירושה, אם מונה מנהל עזבון?
ליאור שפירא: מאין הוא יקבל את הצוואה בהמשך?
ליאור שפירא: כל הדברים האלה אנחנו לא יודעים.
ליאור שפירא: מי שכן יודע - - -
דוד רותם: תראה את תקנת משנה (א).
דוד רותם: "הזוכה יציין בתצהיר כי לאחר בדיקה שערך נמצא כי לא מונה - - -".
ליאור שפירא: כן, אבל למשרד המשפטים יש המידע הזה.
ענת הר אבן: למשרד המשפטים יש, אבל לא ללשכת ההוצאה לפועל.
ענת הר אבן: יש אתר רשם הירושות.
ענת הר אבן: כשאתה נכנס לאתר רשם הירושות אתה יכול לקבל אינדיקציה אם יש צו קיום צוואה או צו קיום ירושה.
ענת הר אבן: יש לרשם הירושה תקנות עיון, אתה פונה לרשם הירושה ויש לך זכות לקבל את צו הצוואה או צו קיום הירושה, כי זה מסמך פומבי.
ליאור שפירא: האם צו הירושה הוא מסמך פומבי גם אם אני לא צד בו?
ענת הר אבן: מה שכתוב בצו הירושה אתה יכול לקבל.
ענת הר אבן: זה מסמך פומבי.
דניאל וקס: גם את הצוואה?
דניאל וקס: באתר שלהם את לא יכולה לקבל את זה.
ענת הר אבן: אתה צריך להגיש בקשה.
ענת הר אבן: אלה תקנות עיון של רשם הירושות, וכשאתה פועל לפי תקנות העיון, אתה יכול לקבל אותה.
דניאל וקס: גם צוואה?
ליאור שפירא: צוואה פתוחה לציבור?
ליאור שפירא: זה נראה נורא ואיום.
ליאור שפירא: האם היושב-ראש שמע את הדברים האלה?
ליאור שפירא: זה לא קשור לעניין שלנו לחלוטין.
ליאור שפירא: האם ידעת שצוואה שאתה לא צד לה פתוחה לציבור?
ליאור שפירא: אתה יכול לראות את הצוואה - - -
תמי סלע: לא לראות את הצוואה - - -
ענת הר אבן: את היורשים על-פי הצוואה.
דוד רותם: אני יכול לראות שיש צו שמקיים את הצוואה שלך, ואז אני יכול לדעת מי היורשים.
ליאור שפירא: "לבקשת הביצוע יצורף העתק" - - -
ענת הר אבן: צו קיום צוואה.
ליאור שפירא: צו הירושה.
ליאור שפירא: מאין אני אקבל את צו הירושה?
ענת הר אבן: מרשם הירושות.
דוד רותם: מרשם הירושות.
ליאור שפירא: "ובו יפורטו שמות היורשים".
ליאור שפירא: אני גם אקבל את זה.
ענת הר אבן: כן, בצו קיום הצוואה אתה מקבל את שמות היורשים.
תמי סלע: זה היה בתיאום עם - - -
ליאור שפירא: נורא ואיום.
תמי סלע: זה גם נורא שיוגש הליך נגד - - -
ענת הר אבן: נפטר.
דוד רותם: היה צריך לקבוע בתקנות או בחוק או השד יודע איפה שלא פותחים תיק נגד עיזבון.
דוד רותם: חכה עד שהכול ייגמר, תתבע את היורשים.
ליאור שפירא: יכול להיות שעד אז זה לא יהיה.
דניאל וקס: בינתיים העיזבון יחולק.
ליאור שפירא: הציע דני את זה.
ליאור שפירא: למה שלא לעשות עיקולים ברישום בהתאם לתעודת הזהות של הנפטר?
ליאור שפירא: לא לבצע, רק לעשות רישום ואז להקפיא את המצב?
דוד רותם: לכן השארתי את הסעיף הזה.
תמי סלע: בפועל פועלים נגד הנכסים.
תמי סלע: השאלה היא למי מוציאים את האזהרה.
ליאור שפירא: כך גם נתפתח את התיק.
תמי סלע: מי יכול להגיב שם בתיק?
ענת הר אבן: התיק נפתח כנגד מספר הזיהוי של הנפטר, זה מה שיופיע בשדה הזיהוי.
ענת הר אבן: בשדות של הנמענים, שאליהם ממציאים את האזהרה, מי שאמור לדעת שיש חוב כנגד עזבון הנפטר זה אותם אלה שעתידים לרשת או אלה שהוגדרו כיורשים.
ליאור שפירא: איפה זה כתוב?
ענת הר אבן: זה מוזכר בתקנות שקראנו עד עכשיו.
ליאור שפירא: איפה כתוב שפותחים את זה עם תעודת הזהות של הנפטר?
ענת הר אבן: זאת הכוונה.
ליאור שפירא: בדרך כלל אתם לא מאפשרים.
דוד רותם: זה כתוב, לא רק שזה נרשם.
ענת הר אבן: כתוב: "בקשת ביצוע נגד חייב שנפטר תוגש בהתאם להוראות אלה".
ליאור שפירא: מה ההוראות?
ענת הר אבן: אתה צריך לציין בבקשת הביצוע, בנוסף לשם החייב שנפטר, את הגורמים שאליהם - - -
ליאור שפירא: זה לא כתוב.
ליאור שפירא: היום אתם לא עושים את זה כך למיטב ידיעתי.
ענת הר אבן: היום אין תקנות שמסדירות את זה.
ליאור שפירא: השאלה, האם אנחנו מבינים שזה נגד?
ענת הר אבן: אנחנו מבינים לגמרי.
תמי סלע: כתוב: "נגד חייב שנפטר".
תמי סלע: הבקשה היא נגד - - -
ליאור שפירא: אם כולנו מבינים - - -
ענת הר אבן: אני לא יכולה לפתוח כנגד העיזבון, כי העיזבון הוא לא אישיות משפטית.
ענת הר אבן: אנחנו פותחים את זה כנגד חייב שנפטר עם מספר הזיהוי שלו בשדה הזיהוי, ואנחנו מציינים לצורך המצאת האזהרה את כל אותם גורמים שיכולים להיפגע מפתיחת התיק, שצריכים לדעת על פתיחת התיק בצורה החוקית.
ליאור שפירא: אני חושב שזה מאוד הוגן.
דניאל וקס: חבר הכנסת רותם, שיובן – זה לא מופיע כאן, אבל צריך סטטוס חדש בספרים של ההוצאה לפועל, כשהסטטוס הזה ייקרא "יורשי הנפטר".
דוד רותם: מה אתה רוצה, שאני גם אסדר את הספרים של ההוצאה לפועל?
ענת הר אבן: דני, יש לנו מערכת חדשה שעולה לאוויר.
ענת הר אבן: הדברים האלה יוסדרו במערכת החדשה.
ענת הר אבן: התקנות האלה הן לא מסמך אפיון למערכת המחשוב, הן מסדירות מבחינה משפטית איך נפתח התיק.
ענת הר אבן: (ג).
ענת הר אבן: אנחנו באותה סיטואציה כשנפתח התיק לא מונה מנהל העיזבון, פתחנו את התיק.
ענת הר אבן: תקנת משנה (ג) מסדירה מה קורה כאשר במהלך חיי התיק מונה מנהל עיזבון.
ענת הר אבן: "מונה מנהל עיזבון, ניתן צו ירושה או צו קיום צוואה לאחר שבוצעו הליכים כאמור בפסקת משנה (ב), ימציא הזוכה העתק צו לפי העניין, ובהתאם לכך תומצא אזהרה והודעה על ההליכים שננקטו למנהל העיזבון, ליורשים או לזוכים לפי צוואה, לפי העניין – למי מהם שטרם הומצאה אזהרה בתיק.
ענת הר אבן: "
ענת הר אבן: תקנה 10א(ב) מתייחסת לבקשה לביצוע תובענה.
ענת הר אבן: "היתה בקשת הביצוע, בקשה לביצוע תביעה על סכום קצוב לפי סעיף 81א1 לחוק, תומצא גם ההתראה לפי הסעיף האמור, לגורמים שצוינו בבקשת הביצוע לפי תקנת משנה (א).
ענת הר אבן: " ההליך של ביצוע תובענה בהוצאה לפועל מייתר למעשה הגשת תביעה לבית משפט, והמחוקק הוסיף את חובת ההתראה, שההתראה תגיע לאותם גורמים שאמורה להגיע אליהם בקשת הביצוע, כדי שיוכלו אולי לפרוע את החוב בטרם פתיחת התיק.
ענת הר אבן: תקנת משנה (ג) מסדירה את הסיטואציה שבה חייב נפטר לאחר שנפתח תיק ההוצאה לפועל או לאחר שנודע לרשם ההוצאה לפועל במהלך ניהול התיק כי החייב נפטר, או אז "יורה רשם ההוצאה לפועל כי יצוינו בתיק ההוצאה לפועל מנהל העיזבון, היורשים או הזוכים על פי צוואה או הזכאים לרשת הידועים לזוכה, לפי העניין, ויורה על דרכי המצאת החלטותיו ועל המשך ניהול ההליך בהתאם לתקנה זו".
דניאל וקס: אני חוזר רגע לסעיף 10א(3)(א) ו-(ב), כשמדובר על כך שניתן יהיה לבצע הליכים ברישום בלבד.
דניאל וקס: התקנות שאנחנו מתקנים היום זה לא סוף הדרך.
דניאל וקס: דהיינו, אני רוצה שיירשם פרוטוקול ושיהיה ברור שצריך להמשיך לתקן את ההיבט של הפעילות נגד צד ג'.
דניאל וקס: לפעילות נגד צד ג', ובייחוד כאשר אני מדבר על חשבונות משותפים לאחר פטירה, כאשר זכות החתימה היא ביחד, אין פתרון היום בחוק.
דניאל וקס: היום כל צד ג' פועל לפי הבנתו, ולכן אנחנו צריכים להסדיר את הנושא שיהיה ברור שברגע שיש אדם שנפטר ויש חשבונות משותפים כיצד פועלים.
דניאל וקס: סעיף 13א לפקודת הבנקאות לא פותר את הבעיה.
דניאל וקס: הוא פותר את הבעיה כלפי הבנק, כשהנותר בחיים רשאי להמשיך לפעול בחשבון כמו ייפויי כוח בלתי חוזר, אבל אין פתרון לגבי הבעלות.
דוד רותם: הרי אתם מתנים את זה.
דוד רותם: מה זה קשור לתקנות האלה?
דוד רותם: היום גם סעיף אריכות ימים אצלכם לא מחייב אתכם יותר מדי.
דניאל וקס: לא קיבלתי את ההערה.
דוד רותם: לא קיבלת, בסדר.
דוד רותם: האם אתה רוצה שאני אוכיח לך?
דניאל וקס: לא.
דניאל וקס: אנחנו לא דנים עכשיו בשאלה הזאת.
דוד רותם: אתם תפנו לרשות הגבייה והאכיפה, תציעו להם מה שאתם חושבים שצריך לתקן והם ישקלו את זה.
דוד רותם: זה כבר יבוא ליושב-ראש הבא.
ענת הר אבן: אנחנו עוברים לתקנות שדנות בהסדרה של קבלת הנתונים ביחס לקטינים ואופן הטיפול בחייב שהוא פסול דין.
ענת הר אבן: תקנת משנה (א) היא ארכאית, מצוין שם "הערה על כך תירשם על תיק ההוצאה לפועל".
ענת הר אבן: כבר אין לנו תיקי כריכה, ולכן המלים '"פסק הדין, והערה על כך תירשם על תיק ההוצאה לפועל' – יימחקו".
ענת הר אבן: בסופה של תקנת משנה (א) יבוא "המצאת האזהרה לפסול דין תהא בהמצאתה לאחד מהוריו או לאפוטרופסו, לפי העניין, ובאין לו הורים או אפוטרופוס – בהמצאה למי שפסול הדין גר עמו או נתון להשגחתו, והכול אם לא הורה רשם ההוצאה לפועל אחרת".
ענת הר אבן: זו העתקה של אותה הסדרה שיש בתקנות סדר הדין האזרחי שהיתה חסרה בתקנות ההוצאה לפועל ומסדירה את אופן ההמצאה של האזהרה.
ענת הר אבן: אחרי תקנת משנה (ב) יבוא: "הוברר לרשם ההוצאה לפועל בהליך שנפתח שלא על פי פסקי דין, כי חייב הוא פסול דין, וכי אחד מהוריו או אפוטרופוסו, לפי העניין, אינם צד להליכים, ישהה את הליכי ההוצאה לפועל, ויורה על המצאת האזהרה כמפורט בתקנת משנה (א)".
תמי סלע: כשאומרים "פסול דין", זה גם כולל קטין לפי ההגדרה.
ענת הר אבן: בתקנת משנה (ב2), אותה תקנה שהזכרתי קודם, אם "הוגש הליך שלא על פי פסק דין נגד חייב שהוא קטין, ולא ציין הזוכה את דבר היותו של החייב קטין, תיידע לשכת ההוצאה לפועל את הזוכה בדבר היות החייב קטין, על מנת שיבחן אם הוא מעוניין בניהול ההליך".
ענת הר אבן: כמו שאמרתי קודם, הרבה פעמים הזוכים לא יודעים שהם פועלים כנגד קטינים, ברגע שאנחנו מיידעים אותם בזה, הם מחליטים אם הם מושכים את בקשת הביצוע או מחליטים בכל אופן להמשיך בהליכים בתיק.
תמי סלע: אני רוצה להעיר בקשר לעניין הזה שאחת ההערות שלנו – לא בגלל זה הדיון נדחה – שעלתה בדיונים בינינו היא, האם יש הסדרה לנושא של חייב שהוא חסוי.
תמי סלע: היום יש פחות ופחות הכרזות על פסולי דין ויש הרבה מאוד אנשים שיש להם אפוטרופוס, שזה אומר שהם חסויים, ולעתים גם בנוגע לעניינים הרכושיים שלהם.
תמי סלע: היום אין לזה הסדר.
תמי סלע: התשובה שקיבלנו והבנו שזה המצב, שכרגע יש תהליכים לבדיקת הנושא של הפיקוח על החסויים, הטיפול בחסויים והעברת מידע על חסויים.
תמי סלע: זה עדיין לא בשל לקביעת תקנה, אבל יש כבר היום ישיבות שמתנהלות עם האפוטרופוס הכללי על כל מיני נושאים, וגם זה יעלה שם.
ענת הר אבן: הסעיף האחרון של התחילה.
ענת הר אבן: התחילה של התקנות 90 יום עם הפרסום.
ענת הר אבן: זה הזמן שנדרש לנו להיערכות מול מרשם האוכלוסין.
דוד רותם: אם 90 יום מספיק לכם, זה מצוין.
דוד רותם: יש איזה הערות?
דוד רותם: עורך-הדין שפירא?
ליאור שפירא: 90 יום זה לא בגלל שאתם חושבים שזה יעבוד במקביל, בכלים שלובים?
דוד רותם: לא, כי הם צריכים להיערך.
ליאור שפירא: השאלה אם זה קשור למערכת החדשה.
ענת הר אבן: לא קשור.
ליאור שפירא: כך הייתי יודע להאריך את ה-90 יום.
ענת הר אבן: מיום הפרסום – 90 יום.
ליאור שפירא: אין לנו הערות, אנחנו חושבים שזה מאוד מבורך.
גלעד סממה: אפשר לומר משהו לסיום הדיון?
דוד רותם: כן, מה אתה רוצה לומר, נציג שר המשפטים?
גלעד סממה: לא למהות העניין.
גלעד סממה: אני רוצה להודות לאדוני על העבודה בשיתוף פעולה מלא עם משרד המשפטים - -
דוד רותם: אני ערב בחירות, למה לך להרוס?
גלעד סממה: תיכף אני גם אשפר.
גלעד סממה: - - להודות מקרב לב.
גלעד סממה: אני רוצה להודות לך ולצוות הוועדה על עבודה בשיתוף פעולה מלא, תמיד לטובת העניין.
גלעד סממה: אני יודע שמעלילים עליך והעלילו עליך כל מיני עלילות כאן בוועדה הזאת.
דוד רותם: שמא?
גלעד סממה: כל מיני.
ליאור שפירא: תגיד שאתה גאה בהן, לא משנה מה...
דוד רותם: תגיד לי מה זה.
דוד רותם: אני צריך לדעת איזה עלילות.
גלעד סממה: תמיד העלילו עליך, גם בתוך הוועדה, גם מחוץ לוועדה, שאתה פוגע בשלטון החוק - - -
דוד רותם: שלטון החוק לא קיים בכלל במדינת ישראל.
גלעד סממה: בתור אחד שעבד אתך צמוד, ולראיה גם חוקים שהעברת כאן ביחד עם הצוות שלך והייעוץ המשפטי - - -
דוד רותם: רק הייעוץ המשפטי.
דוד רותם: אתה לא מבין, את החוקים מעבירים כשהייעוץ המשפטי מאשר...
גלעד סממה: לראיה, דודו, כל העבודה הנפלאה שעשית, ראיתי כל הזמן שטובת אזרחי המדינה – עכשיו יאשימו אותי בתעמולה, וזה לא משנה – תמיד היתה מול העיניים.
גלעד סממה: תודה רבה על הכול.
ליאור שפירא: אם כבר, אז כבר - - -
דוד רותם: אני רוצה לאשר את התקנות קודם.
דוד רותם: התקנות אושרו פה אחד, כרגיל.
ליאור שפירא: א', טוב שאישרת, שבמקרה הזה מאוד חשוב שנדע שאנחנו פועלים נגד האדם הנכון, ועם האמצעים שיש היום זה מבורך.
ליאור שפירא: אני רוצה באמת לברך אותך בשם לשכת עורכי-הדין.
ליאור שפירא: אני חושב שהעבודה של הוועדה הזאת היתה מעל ומעבר.
ליאור שפירא: אני רוצה לציין שאני כבר קדנציה שנייה אתך כאן בוועדה הזאת וזה רק הולך ומשתפר.
דוד רותם: לא תהיה שלישית.
ליאור שפירא: לאור ההערות של משרד המשפטים, אולי נכוון קצת יותר גבוה, כי בשמונה השנים האחרונות, אתה תמיד זז אחד הלאה.
ליאור שפירא: אני מאחל לך - - -
דוד רותם: יש כבר שר משפטים חדש.
ליאור שפירא: יכול להיות שאני מדבר אתו עכשיו, אני לא יודע.
ליאור שפירא: בכל אופן, זה היה תענוג.
ליאור שפירא: אני חושב שיום אחד כשנסת
ליאור שפירא: כל על ספר החוקים של מדינת ישראל ונעשה את המאזן של ועדת החוקה הנוכחית בראשותך, אני חושב שזה יהיה הישג אדיר למדינה ורווח גדול לכל תושבי ישראל.
ליאור שפירא: אשרי לך.
ענת הר אבן: אנחנו רוצים להודות ליושב-ראש ולמחלקה המשפטית שמלווה, בשם הרשות והמחלקה המשפטית שמלווה.
ענת הר אבן: היה לנו לעונג.
ענת הר אבן: תודה רבה.
דוד רותם: אנחנו היום - - - ברוויזיה.
דוד רותם: חבר הכנסת מיכאלי, מה אתה רוצה מאיתנו?
אברהם מיכאלי: אדוני היושב-ראש, הדיון האחרון - - -
דוד רותם: היסטוריה אנחנו מכירים.
אברהם מיכאלי: בדיון האחרון הרוויזיה שלנו הייתה כללית, ולכן אני – פשוט מאוד, למען הקלות של המשך הדיון – על מה שאני מבקש לעשות רוויזיה, אני פשוט אצביע עליו.
דוד רותם: כן, אתה תגיד לנו איזה סעיפים אתה רוצה ואנחנו נצביע עליהם.
אברהם מיכאלי: אז בסדר גמור.
אברהם מיכאלי: עכשיו, מכיוון שאני אצביע על אלה ואחרי זה אדוני יחליט על מכלול הדברים האחרים, בוודאי נעשה הצבעה כוללנית אחר-כך.
אברהם מיכאלי: לגבי סעיף 2(ב): אני מתייחס לתקנות המוצעות - - -
דוד רותם: אתה - - - מתכוון 2א(א).
אברהם מיכאלי: אה, סליחה, כן.
נעמה מנחמי: 2א רבתי, (א) - - -
אברהם מיכאלי: אני מתייחס לנוסח שהונח על-ידי משרד הפנים, על-ידי שר הפנים.
אברהם מיכאלי: לא הנוסח המשולב שיש שם כל מיני שינויים, - - - שלא נתבלבל.
אברהם מיכאלי: בסעיף 2א(א) לתקנות, במקום הנוסח הקיים, אני מבקש שיבוא הנוסח כדלהלן: "אלה תפקידי ועדת המכרזים: להחליט על הליך של פנייה מוקדמת לקבלת מידע, ולבצע הליך כאמור לפי תקנה 3(א) - - -
דוד רותם: תזכיר לי מה אתה רוצה.
יובל צלנר: בוקר טוב, אדוני היושב-ראש.
אברהם מיכאלי: הנוסח שאנחנו מחזיקים ביד, נוסח משרד הפנים?
אברהם מיכאלי: עכשיו, שם, אני פשוט מאוד ביקשתי שהדברים האלה יקלו על העבודה של הוועדה שמבקשת את הוצאת המכרז.
אברהם מיכאלי: אז מה שאני מבקש זו פנייה מוקדמת לקבלת מידע לבצע הליך כאמור, לפי תקנה 3(א).
אברהם מיכאלי: כשאנחנו לא - - - מה המספרים, כי המספרים פה שונו כמה פעמים.
דוד רותם: טוב, אני לא יודע על מה אתה מדבר.
דוד רותם: תקרא לי את הסעיף שאתה רוצה לשנות.
אברהם מיכאלי: אני אמרתי: סעיף 2א(א).
דוד רותם: תקרא לי את הסעיף.
דוד רותם: אתה יודע, אני לא - - -
אברהם מיכאלי: תן לי תפקידי - - - גם משולב או שאתה רוצה מה שאני מציע?
דוד רותם: את הנוסח שמופיע היום בתקנות.
אברהם מיכאלי: היום – אין לי את התקנות.
אברהם מיכאלי: הגברת תמי ברנע, אפשר לקבל את התקנות של שר הפנים, הנוסח?
תמי ברנע: המקורי-המקורי?
אברהם מיכאלי: בוודאי, זה משולב.
אורי מקלב: - - - לייעל את הדיון.
תמי ברנע: - - - של היום.
נעמה מנחמי: אבל אני חושבת שההערות הן לנוסח המשולב.
אברהם מיכאלי: לא, אני רוצה לדעת אם המספרים תואמים, עורכת-הדין מנחמי.
אברהם מיכאלי: יש לי פה מספרים שאני לקחתי מהתקנות של שר הפנים.
נעמה מנחמי: כן, זה אותו מספר, עדיין.
אברהם מיכאלי: לא, אני - - -
נעמה מנחמי: - - - שזה מחוק.
נעמה מנחמי: זו לא - - -.
נעמה מנחמי: עכשיו זו תקנה - - -
אברהם מיכאלי: אז איך זה מופיע במספר אחר?
נעמה מנחמי: עכשיו זו תקנה 4.
לילך דחוח: זה סעיף 4.
אברהם מיכאלי: אבל איך אני יודע עכשיו?
אברהם מיכאלי: ניחושים?
אברהם מיכאלי: אני הולך לפי - - -
נעמה מנחמי: זה מופיע לך בעקוב אחר - - -
אברהם מיכאלי: אני לא רוצה עכשיו.
דוד רותם: טוב, תלך לפי התקנות שלך.
נעמה מנחמי: תלך לתקנה 4.
אברהם מיכאלי: איזה?
אברהם מיכאלי: זה אתם תהפכו.
אברהם מיכאלי: אני אגיד מספר, ואתם תהפכו את המספר אחר-כך.
אברהם מיכאלי: סעיף 2א(א) שאני הקראתי.
אברהם מיכאלי: שוב, אלה תפקידי ועדת המכרזים: "להחליט על הליך של פנייה מוקדמת לקבלת מידע, ולבצע הליך כאמור, לפי תקנה 3א".
אברהם מיכאלי: זה מה שהופיע בסעיף המקורי של נוסח שר הפנים.
נעמה מנחמי: ואנחנו, בדיון הקודם, הוועדה אישרה את התוספת: "- - - ולאשר את מסמכי המכרז".
נעמה מנחמי: אז אני - - -
דוד רותם: כן, למה אתה רוצה להוריד את "- - - ולאשר את מסמכי המכרז"?
דוד רותם: הרי צריך שוועדת מכרזים תדע איזה מכרז היא מוציאה.
אברהם מיכאלי: אני כרגע מבהיר יותר טוב איך ועדת המכרזים תתפקד.
אברהם מיכאלי: זו הערה שלי.
דוד רותם: בקיצור, אתה רוצה להוריד את זה שהיא תאשר את מסמכי המכרז.
אברהם מיכאלי: אני רוצה במקום, נכון.
נעמה מנחמי: מי אמור לאשר את המסמכים?
נעמה מנחמי: מי זה "אנחנו"?
אברהם מיכאלי: אנחנו כרגע, - - - יאשרו אחר-כך.
נעמה מנחמי: לא, רגע.
דוד רותם: לא, מי יאשר את מסמכי - - -?
יובל צלנר: כמו שזה היום.
אורי מקלב: בתוך הוועדה.
יובל צלנר: מי מאשר היום?
יובל צלנר: מנכ"ל החברה.
נעמה מנחמי: רגע, אז מי יאשר את המסמכים?
דוד רותם: המנכ"ל, היועץ המשפטי.
דוד רותם: אנחנו הרי יודעים מי מנהל - - -
מיכל רוזנבוים: הגורמים המקצועיים.
נעמה מנחמי: אבל זה בדיוק ועדת המכרזים.
נעמה מנחמי: אז - - -
דוד רותם: לא, - - -
אברהם מיכאלי: בסדר, מה זה משנה.
מיכל רוזנבוים: ועדת המכרזים לא צריכה לאשר את המסמכים.
דוד רותם: לא, לא ועדת המכרזים.
דוד רותם: היועץ המשפטי - - -
יובל צלנר: - - - שהוועדה - - -
דוד רותם: עורכת-הדין מנחמי, היועץ המשפטי יבדוק את המכרזים.
דוד רותם: אז אני עונה לך.
דוד רותם: הרי אנחנו, ממילא, כל החיים שלנו זה סביב היועצים המשפטיים.
דוד רותם: אז הם יבדקו, והם יאשרו לנו.
דוד רותם: הם מנהלים את החיים שלנו, ממילא.
נעמה מנחמי: טוב, אז אתם רוצים להוריד את "- - - ולאשר את מסמכי המכרז"?
קריאה: רגע, רגע, אתם רוצים להצביע סעיף-סעיף?
דוד רותם: כן, בוודאי - - - סעיף-סעיף.
קריאה: אז בואו נצביע - - -
דוד רותם: טוב, רבותיי, מי בעד הסעיף המוצע על-ידי חבר הכנסת מיכאלי?
דוד רותם: חבר הכנסת מקלב, אתה לא מצביע?
אורי מקלב: מצביע, כן.
אורי מקלב: הצבעה בעד סעיף 2א(א) בתקנות חובת המכרזים (תאגידים מקומיים) לתקנות השר – 3 נגד – אין נמנעים – 1 סעיף 2א(א) נתקבל.
דוד רותם: אם-כן, שלושה בעד, אחד נמנע.
יובל צלנר: היית חייב - - -
דוד רותם: לא, אני לא התנגדתי.
דוד רותם: אתה רוצה שאני אתנגד?
דוד רותם: - - אני גם יכול להתנגד.
אורי מקלב: אתה יכול גם להימנע.
דוד רותם: אתה מבין, יש לי פה מזל: אתם רוב עליי, אתם תנצחו.
אורי מקלב: אני יכול גם להימנע אם זה יעזור לך - - -
דוד רותם: שלוש נגד אחד.
אברהם מיכאלי: ההערה השנייה או הרוויזיה השנייה לסעיף 3(ג) לתקנות המוצעות.
אברהם מיכאלי: שוב, אני הולך לפי המספרים הישנים בצו המקורי.
אברהם מיכאלי: מה כרגע זה המספר, אני לא יודע.
נעמה מנחמי: סעיף 3(ג) - - -
יצחק בורבא: עכשיו זה סעיף 5(ד).
מיכל רוזנבוים: עכשיו זה סעיף 5(ד).
נעמה מנחמי: סעיף 5(ג), כן?
נעמה מנחמי: מה אתה מבקש?
אברהם מיכאלי: אני מבקש, כרגע, שבמקום הנוסח הקיים יבוא הנוסח כדלהלן: "החלטות ועדת המכרזים להתקשרות שלא באמצעות מכרז, יהיו פתוחות לעיון פנים משרדי התאגיד".
דוד רותם: מה אתה רוצה להוריד, את חובת ההנמקה?
יהודה אבידן: אתר האינטרנט.
קריאה: אינטרנט.
דוד רותם: אתה יודע, זו החלטה מנהלית, ואתה תתקע את החברות האלה.
דוד רותם: ומה שיקרה זה – הן לא ינמקו, ויגידו: עובדה שלא צריך לנמק.
דוד רותם: עכשיו, אם הן לא ינמקו, מישהו ייפנה לבית-המשפט וייתקע להן את המכרז.
מיכל רוזנבוים: אנחנו לא מתנגדים - - -
אברהם מיכאלי: איך זה בעיריות?
אברהם מיכאלי: בעיריות – מי שרוצה לבוא ולעיין במכרז, יעיין במכרז במשרדי העירייה, מה?
נעמה מנחמי: נו, אז מה הבעיה?
נעמה מנחמי: - - - זה הנימוק?
מיכל רוזנבוים: לא, הבעיה היא על האינטרנט.
יצחק בורבא: הבעיה זה האינטרנט.
יצחק בורבא: נימוק – אין בעיה.
קריאה: נימוק – אין בעיה.
קריאה: אין לנו שום בעיה עם - - -
מיכל רוזנבוים: אפשר לנמק - - - פתוחות לעיון במשרדי התאגיד, רק לא באתרי אינטרנט.
מיכל רוזנבוים: כי לחלק גדול מהתאגידים אין אתרי אינטרנט.
נעמה מנחמי: רגע, אנחנו בכלל לא נמצאים באינטרנט.
קריאה: אנחנו כן.
מיכל רוזנבוים: סעיף קטן (ד).
נתן בביוף: סעיף (ג) זה לא אינטרנט.
נעמה מנחמי: רגע, אנחנו עוד לא בסעיף (ד), אנחנו בסעיף (ג).
נעמה מנחמי: סעיף (ג) אומר: "החלטות ועדת המכרזים להתקשרות שלא באמצעות מכרז, יהיו מנומקות ופתוחות לעיון במשרדי התאגיד".
נעמה מנחמי: לפי מה שהציע חבר הכנסת מיכאלי, אתם רוצים למחוק את המילה "- - - מנומקות - - -", ואני לא מבינה למה.
דוד רותם: כי זה יסבך לכם את החיים.
מיכל רוזנבוים: אין בעיה.
נעמה מנחמי: אז מחקנו את סעיף 2 לבקשת הרוויזיה.
נעמה מנחמי: סעיף (3).
דוד רותם: רגע, אני רוצה לאשר את הנוסח.
דוד רותם: בקיצור, מוותרים – אתה מבטל את הרוויזיה שלך על הסעיף הזה, ואנחנו מאשרים את הסעיף כמות שהוא.
קריאה: זה לא סעיף (ד).
יובל צלנר: אנחנו - - - (ג).
דוד רותם: שאלתי מי בעד.
דוד רותם: תרים את הידיים שלך.
אברהם מיכאלי: אנחנו עוברים, קודם-כל, סעיף-סעיף.
אברהם מיכאלי: סעיף-סעיף.
דוד רותם: הצבעה בעד סעיף 3(ג) בתקנות חובת המכרזים (תאגידים מקומיים) לתקנות השר – 3 נגד – אין נמנעים – אין סעיף 3(ג) נתקבל.
נעמה מנחמי: סעיף 3(ד)1 לתקנות המוצעות, שהיום הוא סעיף 6(ד).
קריאה: סעיף 5(ד).
דוד רותם: סעיפים (5) ו-(6) - - -
אברהם מיכאלי: איך משנים מספרים?
אברהם מיכאלי: אני הולך לפי המקור, עורכת-הדין מנחמי, זה מבלבל אותי כבר כל המשולב הזה.
אברהם מיכאלי: כרגע נלך לפי המקור, אחר-כך תשלבי מספרים.
נעמה מנחמי: כן, מקובל.
נעמה מנחמי: זה סעיף (5).
יובל צלנר: סעיף 5(ד) החדש.
נעמה מנחמי: סעיף 5(ד)(1).
אברהם מיכאלי: אז בסעיף 3(ד)(1) - - -
דוד רותם: לא, בסעיפים (5) ו-(6) אתה רוצה נוסח - - -
אברהם מיכאלי: לא, כבר גמרנו את סעיפים (5) ו-(6).
נעמה מנחמי: לא, לא, לא, הוא עדיין בסעיף (3) לבקשת - - - שאומר כך: סעיף 3(ד)(1) לתקנות המוצעות, לאחר הכתוב בסעיף יבואו המילים: "- - - ואם מדובר ביועץ משפטי שאינו עובד התאגיד העירוני, עובד - - -".
מיכל רוזנבוים: לא, לא, לא, לפני.
מיכל רוזנבוים: אנחנו עדיין בסעיף 5(ד).
מיכל רוזנבוים: אנחנו מבקשים להוריד את "- - - באתר האינטרנט של התאגיד - - -".
נעמה מנחמי: סעיף 5(ד)?
נעמה מנחמי: זה לא מופיע בבקשת הרוויזיה.
מיכל רוזנבוים: זה מופיע.
מיכל רוזנבוים: זה מופיע בסעיף 3(ג).
מיכל רוזנבוים: במקום הנוסח הקיים - - -
דוד רותם: זה לא מופיע בבקשת הרוויזיה.
נתן בביוף: סעיף 3(ג), זה לא נוגע לאינטרנט.
דוד רותם: בואי נאמר ככה: את אתרי האינטרנט של - - - נטפל בסוף.
מיכל רוזנבוים: בסעיף 3(ג) המקורי ביקשנו שבמקום הנוסח יבוא - - -
דוד רותם: מי זה "ביקשנו"?
מיכל רוזנבוים: זה בבקשת הרוויזיה שביקש חבר הכנסת - - -
נתן בביוף: אבל זה לא נוגע לאינטרנט.
דוד רותם: את תבדקי את בקשת הרוויזיה ואת הבקשה שלך.
דוד רותם: זה לא בדיוק יחד.
נעמה מנחמי: אין כאן.
מיכל רוזנבוים: סעיף 3 - - -
נעמה מנחמי: טוב, אנחנו בסעיף 3 - - -
אברהם מיכאלי: בואו נלך לפי, שוב, הסעיפים הישנים.
אברהם מיכאלי: עורכת-הדין מנחמי, זה מבלבל אותי כל השינויים - - -
דוד רותם: בסדר, לך לפי הסעיפים הישנים.
נעמה מנחמי: נו, אין בעיה.
נעמה מנחמי: לך לפי - - -
אברהם מיכאלי: אני אקח את הצו הישן, המקורי, ואחר-כך תעשו שינויים.
אברהם מיכאלי: - - - מספר - - -, אני אעקוב אחריו?
נעמה מנחמי: סעיף 3(ד)(1) המקורי.
נעמה מנחמי: כותרתו: עבודת ועדת המכרזים.
אברהם מיכאלי: על סעיף 3(ג) דיברנו קודם.
אברהם מיכאלי: הצבענו עליו כבר, לא?
אברהם מיכאלי: אתם רוצים, נצביע מחדש.
דוד רותם: נו, סעיף 3(ג), מה אתה רוצה?
אברהם מיכאלי: סעיף 3(ג), אני אמרתי שכבר הצבענו עליו קודם, לא?
נעמה מנחמי: כן, השארנו אותו כמו שהוא.
אברהם מיכאלי: "החלטות ועדת המכרזים להתקשרות שלא באמצעות מכרז, יהיו מנומקות ופתוחות לעיון במשרדי התאגיד".
אברהם מיכאלי: ואז אמרת - - -
דוד רותם: אישרתי לך את זה.
אברהם מיכאלי: לא, אמרנו שהורדנו את זה.
נתן בביוף: לא, זה נשאר בנוסח הקודם.
נעמה מנחמי: זה נשאר בנוסח הקודם.
יהודה אבידן: זה לא הנוסח של השר.
דוד רותם: אתה הורדת את הרוויזיה בסעיף הזה.
דוד רותם: תחליט מה אתה רוצה.
אברהם מיכאלי: אדוני היושב-ראש, תקשיב, רגע: אמרת שנשאיר את הנוסח המקורי, אז אני הצעתי על הנוסח המקורי של התוספת הזאת.
אברהם מיכאלי: סעיף 3(ג) – אני כרגע הולך לפי המקורי של השר.
אברהם מיכאלי: תחליפו להם את המקורי, תעשי לי טובה.
אברהם מיכאלי: יש בזה - - -
קריאה: הנה, אני מביאה לך.
קריאה: אני מביאה לך.
דוד רותם: - - - המקורי.
אברהם מיכאלי: לי אין, אז מספיק.
דוד רותם: לך אין, אני אתן לך.
לילך דחוח: בנוסח הקודם פשוט היה פעמיים סעיף (ד), לכן סעיף (ג) מתייחס גם - - -
דוד רותם: סעיף 3(ג), אין דבר - - -
אברהם מיכאלי: הנה, סעיף 3(ג).
דוד רותם: אין סעיף 3(ג).
דוד רותם: אני לא מבין מה אתה רוצה, יש סעיף 3(א) וסעיף 3(ב).
אברהם מיכאלי: יש גם סעיף 3(ג).
דוד רותם: איפה יש לך סעיף 3(ג)?
אברהם מיכאלי: אני אומר לך.
אברהם מיכאלי: מופיע פה כך: "החלטות ועדת המכרזים להתקשרות שלא באמצעות מכרז, יהיו מנומקות ופתוחות לעיון במשרדי התאגיד".
דוד רותם: אוקי, אז עכשיו מה ההבדל בין - - -
אברהם מיכאלי: אז מופיע.
קריאה: זה סעיף (ג).
אברהם מיכאלי: אבל אתה אומר שירד אצלה בצורה כלשהיא.
לילך דחוח: כי בנוסח הקודם מופיע פעמיים סעיף (ד).
דוד רותם: לא, לא, סליחה, לא ביקשתי הערות - - -
אברהם מיכאלי: אדוני היושב-ראש, אני מסתכל במקורי: "החלטות ועדת המכרזים להתקשרות שלא באמצעות מכרז - - -", זה סעיף 3(ג).
אברהם מיכאלי: "- - - יהיו מנומקות ופתוחות לעיון במשרדי התאגיד".
אברהם מיכאלי: זה מה שביקשתי - - -
נעמה מנחמי: אבל הצבענו על זה שזה יהיה "מנומקות".
דוד רותם: "מנומקות".
נעמה מנחמי: וזה הצבעתם ואישרתם.
יובל צלנר: אישרנו.
מיכל רוזנבוים: אבל אתר האינטרנט.
אברהם מיכאלי: וזה לא מופיע כרגע במשולב, איפה זה מופיע?
דוד רותם: איזה "משולב"?
דוד רותם: מה אתה רוצה מהמשולב?
דוד רותם: תתעסק בתקנות השר.
דוד רותם: עזוב אותי מהמשולב.
אברהם מיכאלי: טוב, עזוב, אין משולב.
אברהם מיכאלי: אז אני מתעסק רק בתקנות שהשר הגיש.
אברהם מיכאלי: עכשיו, מה זה סעיף (ד) שהוספתם?
דוד רותם: כן, סעיף (ד) – צריך להוסיף את הרוויזיה שביקשת: "- - - אם מדובר ביועץ משפטי שאינו עובד התאגיד העירוני - - - אחר - - -".
יובל צלנר: לא, לא, לא.
יובל צלנר: "החלטות ועדת המכרזים כאמור יפורסמו באתר האינטרנט של התאגיד בתוך עשרה ימי עבודה - - -".
יהודה אבידן: זה לא היה - - -.
יהודה אבידן: לנו זה לא היה.
נעמה מנחמי: ולא הוגשה על זה רוויזיה.
נעמה מנחמי: לא הוגשה על זה רוויזיה - - -
נתן בביוף: זה לא היה בבקשת הרוויזיה.
יובל צלנר: זה לא היה במקור, לא בתקנות.
נעמה מנחמי: היה על זה בדיון.
נעמה מנחמי: - - -, הוספנו את סעיף (ד).
יצחק בורבא: מי זה הוספתם?
דוד רותם: הוא לא ביקש על זה רוויזיה.
יצחק בורבא: מה היה בתקנות השר?
יצחק בורבא: בתקנות השר המקוריות זה לא היה.
קריאה: - - - לא דנים - - -
דוד רותם: רבותיי, אנחנו רק דנים בתקנות השר המקוריות.
נתן בביוף: יש נוסח משולב של הוועדה.